ధర్మాంగద

ధర్మాంగద హెచ్.వి.బాబు దర్శకత్వంలో, ఋష్యేంద్రమణి, గోవిందరాజుల సుబ్బారావు తదితరులు నటించిన 1949 నాటి తెలుగు చలనచిత్రం. ధర్మాంగద సినిమాకే పాముపాట అనే మరో పేరుండేది. సినిమా ఆర్థిక సమస్యలతో ఇబ్బందులు పడుతూ పూర్తైంది.
 నిర్మాణం 
ధర్మాంగద నిర్మాణానికి సరస్వతీ టాకీసు వారు రూ.లక్షా పాతిక వేలు పెట్టుబడి పెట్టారు. అయితే 1948లో నిర్మాతలు ఆ పెట్టుబడితో సినిమాను పూర్తిచేయలేక మళ్ళీ సరస్వతీ టాకీస్ వారి వద్దకు మరికొంత డబ్బుకోరుతూ వెళ్ళారు. అయితే సరస్వతీ టాకీస్ వారు అందుకు నిరాకరించారు, అప్పటికే వారు ఫైనాన్షియర్లుగా వ్యవహరిస్తూండడంతో మరెవరూ డబ్బిచ్చి నిర్మాణం కొనసాగనిచ్చేందుకు ముందుకురాలేదు. పూర్తైనంతవరకూ ఫిల్ములను ఈ సమస్యల వలన జూన్ 29, 1948న వేలంపాట పెట్టారు. సినిమాలో పనిచేసిన నిపుణులకు, నటులకు కూడా సరిగా చెల్లించలేక నిర్మాతలు ఇబ్బందులు పడ్డారు. చివరకు ఆర్థిక ఇబ్బందులను అధిగమిస్తూ సినిమా నిర్మాణం కొనసాగి 1949లో విడుదలైంది.
పాటలు
ఈ చిత్రంలోని పాటలను తాపీ ధర్మారావు వ్రాయగా, గాలిపెంచల నరసింహారావు సంగీతాన్ని అందించాడు. 
 కుమారి స్నానపువేళా తడవేలా నడవేల రా - బృందం
 దీక్షా కంకణ ధారీ విజయీభవ విజయీభవ - ఘంటసాల
 దేశదేశములకేగి తెచ్చామండీ ఘనమైన ఘోర సర్పాలా - పిఠాపురం, లింగమూర్తి బృందం
 రాజా మా రాజా మారాజ నిమ్మల పండా - కె. శివరావు, టి. కనకం బృందం
 ఆశా యిక లేదా ఆశావేశము లేదా జీవితమంతా చీకటికాదా -
 ఆడజన్మ మహిమా భళిరే వర్ణింపగ వశమా పుట్టిన యింటికి - ఘంటసాల
 ఇన్నిబాధల పాల్జేసి నన్ను ఉసురు పెట్టినది చాలక (పద్యం) -
 కలికిరో చావనెంచదగు కాలము మించెనుసుమ్మా (పద్యం) - ఘంటసాల
 కరుణ వినరయ్య సూర్యచంద్రాదులారా (పద్యం) -
 చూడరా నరుడా చూడరా ఈశుని దయరా పరమేశుని -
 జయహో జయహో జై చంద్రమౌళీ పాపదళనహేళీ - ఘంటసాల బృందం
 జయహే జయహే జయ జయ జయహే స్వస్తిక సుందర రూపా -
 దీనురాలి మొరవినవా సానుభూతి గనవా -
 దు:ఖభాజనౌ నను దయగనరా ఓ దయాళులారా -
 నాగరాజా నమో దయ మాపూజ చేకొనుమో -
 ముదితరాధికామనోహరా జై గోకుల విహారీధీరా -
 యముని హుంకృతి సైతమరికట్టి సావిత్రి (పద్యం) -
 యెదురు చూచుటేనా నాధా దరిశనభాగ్యము గనలేనా -
 యెచట యేనాడు కని విని యెరుగనట్టి (పద్యం) -
 సకల భోగేశా యీశా సచ్చిదానంద యీశా మహేశా -
 స్వాగతమో యువరాణీ పురభాగ్యదేవతా పారళిమాతా -

 మూలాలు 

వర్గం:ఋష్యేంద్రమణి నటించిన సినిమాలు